આવું જ દરેક બાબતે, જે જીદ કરીને, બે દિવસ અબોલા પાળીને કે એક દિવસ ભૂખ્યા રહીને, સાયકલ, સ્કુટર, મોબાઈલ કે અન્ય કોઈ ગમતી વસ્તુ આપણા મમ્મી-પપ્પા પાસે લેવડાવી હોય, થોડા સમય સુધી તો તેની કેટલી કાળજી લેતા હોઈએ કે ધ્યાન રાખતા હોઈએ, પણ પછી વખત જતા આ જ ગમતી વસ્તુ નડતરરૂપ કે બિનઉપયોગી લાગે અથવા તો પસંદગીની તીવ્રતા ઘટી જાય. અને એ વસ્તુને આપણે આપણાંથી અલગ પણ કરી દઈએ છીએ. એક સમયે જે અતિપ્રિય હોય, તે જ સમય જતા આપણને બોરિંગ કે વેસ્ટેજ લાગે છે.